hu de en en en en es de hu hu hu hu en eo de hu hu hu en en de hu de hu en de hu en de hu en de hu es hu hu es hu hu hu su hu hu hu en en hu en hu en hu en hu hu hu hu en hu hu en hu en hu en hu en hu hu hu hu en hu en hu hu en hu en hu hu hu hu en hu en hu fr hbs_lat en en en hu en hu hbs_lat en
Adatvezérelt marketing | Attention CRM Consulting
E-mail, call, meet or chat with us.
Iratkozzon fel hírlevelünkre vagy kövessen minket.
Küldje el ezt a cikket egy kattintással.
Milyen előnyöket nyújt az adatvezérelt marketing?
A vállalatoknak rengeteg adat áll rendelkezésükre a vásárlóikról, a problémát az jelenti, hogy nem mindenki tudja azt hatékonyan elemezni és felhasználni. Az éleződő piaci versenyben azonban csak abban az esetben tudunk kitűnni a reklámzajból, ha ezeket az adatokat, információkat a legjobban hasznosítjuk a vevők eléréséhez, megtartásához. Milyen adatokat tudunk marketingcélokra felhasználni, hogyan néz ki a gyakorlatban? Cikkünkből kiderül.
Hogyan lesz ügyféladatból hasznos információ?
“A mi cégünk biztosan naprakész digitális marketingben, hiszen éppen most csináltunk egy retargeting kampányt!” Első pillantásra ez igaznak tűnhet. De a vevők figyelméért folytatott versenyfutás nem áll meg és egyre kíméletlenebb.
Napról napra nehezebb észrevetetni magunkat a vásárlókkal, akár cégek, akár magánszemélyek az ügyfeleink. A korábbi marketing eszközök már nem biztos, hogy hatékonyak a jelenlegi piaci környezetben. Kizárólag a legújabb innovációk, találmányok és módszerek nyújthatnak támogatást ahhoz, hogy megelőzzük versenytársaikat, és ebben kulcsszerep jut az ügyféladatok megfelelő felhasználásának.
Mi pontosan az adatvezérelt marketing?
Az adatvezérelt marketing kifejezés azt takarja, hogy az ügyfeleinktől közvetlenül, illetve harmadik fél által szerzett adatokat használjuk fel annak érdekében, hogy minél pontosabb képet kaphassunk a vevőink motivációiról, igényeikről, viselkedésükről, szokásaikról. Ennek ismeretében az értékesítési és marketingstratégiánkat a kampányok, hűségprogramok során az adott ügyfelekhez igazíthatjuk, a megfelelő időben a megfelelő üzenettel célozhatjuk meg őket.
Az ügyféladatok több forrásból érkezhetnek, így például a cégünk saját, közvetlen forrásaiból, ami lehet az ügyfélszolgálat, a CRM, a közösségi média, a weboldal analítika, vagy akár a bolti eladó. Emellett érkezhetnek adatok a partnereinktől, illetve a különböző piaci elemzésekből, statisztikákból.
Adatvezérelt marketing a gyakorlatban
Az online és offline adatok összekötése, egy felületen való kezelése kulcsfontosságú az elemzés szempontjából. Erre valók az adatkezelő platformok (Data Management Platforms, DMP), amelyek új értelmet adnak a digitális hirdetéseknek, megvalósítják a multichannel marketinget, valamint képesek megtörni a Google és a Facebook egyeduralmát.
Hogyan javítja a marketing hatékonyságát az adatok megfelelő elemzése?
A sikeres marketing azon múlik, hogy sikerül-e célközönség igényeit és preferenciát megérteni, másrészt a termékek iránt sikerül-e megfelelő keresletet teremteni. A hagyományos marketing módszerek esetében a kampány sikeressége általában ott csúszik el, hogy feltételezések alapján születnek döntések, ami nem minden esetben fedi a valóságot. A probléma csak az, hogy sokszor komoly idő-, pénz- és munkaerő ráfordítással társul mindez.
Az adatvezérelt marketing esetében a feltételezés helyébe adatok lépnek. Ez lehetővé teszi, hogy az ügyfelek valóban személyre szabott ajánlatokat, terméket, szolgáltatást kapjanak kézhez. Biztosak lehetünk abban, hogy a kampányüzeneteink minden kommunikációs csatornán összhangban lesznek a vevők igényeivel. Gondoljunk csak bele, szívesebben vesszük, ha olyan hirdetést látunk a közösségi médiában avagy a keresőkben, amely igazodik az érdeklődési körünkhöz.
Az adatvezérelt marketinggel betekintést nyerhetünk abba, hogy mit keresnek az ügyfeleink, megtalálhatjuk a marketingben rejlő potenciális kiskapukat, és olyan megoldásokat mutathatunk, amelyek összhangban állnak a problémáikkal.
Az üzleti folyamatok optimalizálásával nem lesznek felesleges lépések, megtörténhet a marketing folyamatok automatizálása, amely az adatok összegyűjtését is magában foglalja.
Omnichannel marketing stratégia az ügyfelek jobb eléréséért
A több csatornás marketing kommunikáció ma már nélkülözhetetlen. A teljes ügyfélciklust kell kezelni, a figyelem felkeltésétől a megtartásig. Ennek érdekében első lépésként fontos, hogy beaazonosítsuk azokat a csatornákat, amelyeket az ügyfelek a leggyakrabban használnak és ezeket összekössük. Mit is jelent ez a gyakorlatban? Például az ügyfelünk SMS üzenetet kap egy akciónkról vagy promóciónkról, miközben az üzletünkben vásárol, avagy egy emailt küldünk neki, miután a webáruházunkban, vagy app-shopunkban csak a kosárba helyezte a terméket, de már nem fejezte be a vásárlást.
Az adatokra támaszkodó omnichannel marketing segít abban, hogy eldönthessük, melyik ügyfélnek milyen csatornán keresztül, melyik időpontban milyen üzeneteket küldjünk. Az eredmény egy személyre szabott ügyfélélmény lesz, amely sokkal nagyobb valószínűséggel ösztönzi majd vásárlásra.
Perszonalizáció a lojális ügyfélkör megteremtéséhez
A marketing automatizálásában a fő cél, hogy széles tömegekkel úgy tudjunk kommunikálni, hogy közben megteremtjük a perszonalizáció érzetét. Nemcsak a tartalmat kell személyre szabni, de az időpontot, a csatornát és az egész üzenetváltást. Ennek megteremtéséhez ma már minden feltétele adott, és nem csupán a legnagyobb cégeknek.
Egy sikeres omnichannel marketing stratégia számos előnnyel kecsegtet. Ide tartozik a lojális ügyfélkör megteremtése. Az ügyfelek azoktól a cégektől vásárolnak, amelyekben megbíznak. Miután a személyre szabott élmény azt az érzetet kelti az bennük, mintha kizárólag hozzá szólnának, a törődést meghálálja. Szívesebben vásárol olyan cégtől, amely olyan tartalommal látja el, ami valóban érdekli, olyan termékről küld promóciót, amit szívesen meg is vásárolna, és az olyan kedveskedés is jólesik számára, mint például a születésnapi kedvezmény.
Egy jól megalkotott omnichannel marketing stratégia révén az ügyfél mindenhol ugyanazt az élményt kapja, legyen szó mobil appról, weboldalról, avagy az üzletről. Ez erősíti a márkánk ismertségét, ami az árbevételben is látszódni fog.
És nemcsak az olyan cégóriások, mint az Amazon számára lehetséges mindez. Minden eddiginél könnyebb programozott hirdetéseket futtatni, újracélozni, dinamikus tartalmat gyártani, vagy megkeresni a meglévőhöz hasonlító célcsoportokat. Az adatvezérelt marketing hatékony felhasználásával minden marketinges megteheti, hogy teljesen személyre szabott élményt adjon az ügyfeleinek, több csatornán, személyre szabott ajánlatokkal együtt.
A digitális marketing további fejlődés előtt áll. A B2B és B2C marketing elemzésekből egyre objektívebb visszajelzéseket kaphatunk, valós teljesítményméréssel, ami túlmutat a forgalmon és letöltésen. A marketing-adatok (weboldal, reklámköltés, nyomkövetés, események stb.) és értékesítési adatok (e-commerce, POS és minden egyéb bevétel) összekapcsolása révén valóban kiderül, mennyi bevételt termelnek a hirdetéseink. Sőt, kirajzolódik az is, milyen befolyással bírnak a különböző marketing tevékenységeink.
General terms and conditions
Attention CRM Consulting Kft. All rights reserved. 2011 — 2022.